Nazokat Qosimova. Nazokat Anvarovna Qosimova (1969-yil, Toshkent shahri) – oʻzbek olimi, siyosiy fanlar doktori, professor, xalqaro tizimlar va global rivojlanish siyosiy muammolari, mintaqaviy integratsiya, mintaqaviy xavfsizlik boʻyicha Oʻzbekistonning yetakchi eksperti, Oʻzbekiston Respublikasi Oliy taʼlimi islohoti boʻyicha milliy eksperti. Hayot yoʻli. Nazokat Anvarovna Qosimova 1969-yili Toshkent shahrida tugʻilgan. Uning otasi Anvar Qosimov yetakchi oʻzbek sharqshunos, hindshunos, turkshunos olimi, tashqi siyosat va xalqaro aloqalar boʻyicha eksperti, tarix fanlari doktori, professor, Oʻzbekiston Respublikasida xizmat koʻrsatgan yoshlar murabbiysi, bir necha oʻnlab ilmiy kitoblar muallifi. 1991-yili Nazokat Qosimova Oʻzbekiston milliy universitetini tarix kulliyotini tamomlagan. Nazokat Qosimova 1995-yili nomzodlik dissertatsiyasini yoqladi. 2002-yili doktorlik dissertatsiyasini yoqladi. 1993-1994-yillari Vashington universiteti aspiranturasida oʻqidi. Stajirovkada boʻldi: 2000-yili AQShning Vudro Vilson nomli tadqiqot markazida, 2008-yili Yaponiyaning Tsukuba universitetida, 2011-yili Amerika universitetida/Fulbrayt dasturida. 50 dan oshiq ilmiy maqolalar muallifi. Oʻzbekiston Respublikasi Oliy va oʻrta maxsus taʼlim vazirligi qoshidagi oliy taʼlimni islohot qilish ekspertlar guruhi aʼzosi. Bir qancha xalqaro tashkilotlar va loyihalar bilan hamkorlikda ishlagan. Oʻzbekiston jahon iqtisodiyoti va diplomatiyasi universiteti professori. Yozgan asarlari. U 50 dan oshiq ilmiy maqolalar muallifi: